《张丞书来许舟相迎舟竟不至戏答》
明代·乌斯道

玉人空寄锦云笺，目断蛟门动隔年。昔日移山曾泣鬼，如今缩地却惭仙。

云随鱼鸟江天阔，春到莺花野日妍。渡口柳条应见笑，夕阳长有落潮船。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。